| *Black Holes and Revelations* |
| --- |
| Black Holes and Revelations viršelis |
| Muse studijinis albumas |
| Išleistas | 2006 m. liepos 3 d. |
| Žanras | Alternative rock |
| Trukmė | 45 min. 28 sek.50 min. 6 sek. (su papildoma daina) |
| Įrašų kompanija | Warner Bros. Records |
| Prodiuseris | Rich Costey
Muse |

**„Black Holes and Revelations"** – ketvirtasis Anglijos roko grupės „Muse" studijinis albumas, įvairiose šalyse išleistas 2006 m. liepos pradžioje. Pirmąją savaitę Didžiojoje Britanijoje parduota 115 144 albumo kopijų, o tai gerokai daugiau, nei per tiek pat laiko buvo parduota ankstesniojo „Muse" albumo „Absolution" (71 597 kopijų).

2007 m. sausio 23 d. duomenimis, albumas pasaulyje buvo parduotas didesniu nei 2 milijonų kopijų tiražu. Taip pat jis tapo vienu iš labiausiai internetu parsisiunčiamų albumų 2006 m. Žurnalo „Q" kasmet sudaromame geriausių metų albumų sąraše „Black Holes and Revelations" atsidūrė antroje vietoje.

Albume jaučiami politiniai ir netgi mokslinės fantastikos atspalviai, o grupės lyderis Matthew Bellamy teigia, kad „Millionaire", „Sly and the Family Stone", „Depeche Mode", „U2" bei šiaurinės Italijos klasikinė muzikataip pat turėjo įtakos kūrybiniam procesui.

Muzikos stilius
---------------

Stiliumi „Black Holes & Revelations" ryškiai skiriasi nuo ankstesnių albumų, ir jame galima pastebėti daugybės anksčiau „Muse" kūrybai nebūdingų muzikos krypčių įtaką. Tiesa, albume vis dar vyrauja alternative rock stilius, o pirma daina „Take a Bow" primena intensyvų, dramatišką albumo „Absolution" roką. Vėliau sekančios dainos, ir ypač „Starlight", vieno kritiko apibūdinta kaip „ABBA koncertas mėnulyje",
yra labiau radijo stočių mėgstama, į suaugusius žmones orientuota muzika, kuri smarkiai kontrastuoja su pirmajam singlui „Supermassive Black Hole" būdingu funk rock, ar gal net disco stiliumi. Paskutinė daina „Knights of Cydonia" kritiko buvo apibūdinta kaip „apsvaigęs tarpgalaktinis epas".
Ji sujungia surf rock ir progressive rock elementus, grupės lyderis Matthew Bellamy tai pavadino „grupės muzikos epiškumo akcentavimu iki beveik komiško lygio".

Albumo turinys
--------------

Albumui „Black Holes and Revelations" yra būdinga politinė tematika, kuri išlaiko ryšį su ankstesniais albumais, kartu žymėdama ir visiškai naujos krypties pradžią. Daug kalbama apie kontroversiškus šios temos elementus, kaip „pagrindo neturintis karas, piktnaudžiavimas valdžia, konspiracinės manipuliacijos ir populistinis maištas".
Jaučiama stipri tarp grupės narių populiarių konspiracinių teorijų įtaka.
Grupės lyderis Matthew Bellamy yra pasakęs, kad „tai, kas neišaiškinta, apskritai stimuliuoja vaizduotę", ir šį jo domėjimąsi neištirtais dalykais atspindi albume liečiamos ateivių invazijos (dainoje „Exo-Politics") bei maištingos paranojos (ypač dainoje Assassin) temos. Albume taip pat analizuojamos emocijos, kaip apgailestavimas, ambicijos ir meilė (kartojasi ankstesnių albumų romantinė tematika).

Pavadinimo „Black Holes and Revelations" prasmę Matt Bellamy paaiškino 2006 metais „Q" žurnalui duotame interviu: „Black holes and revelations – tai du dainų kūrimo etapai, kurie sudaro šį albumą. Atradimai (revelations) yra apie mane patį, kažkas asmeniško, kažkas tikro iš kasdienybės, su kuo žmonės galbūt galės susitapatinti. Juodosios skylės (black holes) yra dainos, kurios yra iš labiau… neištirtų vaizduotės regionų". Albumo pavadinimas taip pat paminimas antroje jo dainoje ir single „Starlight".

Albumo apipavidalinimas
-----------------------

Albumo viršelio dizainas, kurį sukūrė Storm Thorgerson, vaizduoja raudoną lyg Marso kraštovaizdį ir keturis vyrus, sėdinčius aplink stalą, ant kurios stovi trys miniatiūriniai arkliukai. Danguje už figūrų neryškiai matosi Žemės planeta ir jos mėnulis. Manoma, kad albumo viršelis vaizduoja Cydoniją (Cydonia), o arkliukai yra susiję su riteriais, tai paaiškina ir dainos „Knights of Cydonia" pavadinimą. Taip pat manoma, kad riteriai simbolizuoja keturis apokalipsės jojikus iš Atradimų Knygos Naujajame Testamente, Biblijoje, su jų keturių skirtingų spalvų arkliais. Albumo viduje pavaizduoti išslaptinti MKULTRA dokumentai.

Kritikų reakcija
----------------

„Black Holes and Revelations" sulaukė labai gerų recenzijų spaudoje, žurnalo Q buvo pavadintas vienu geriausių metų albumų. Kritikai taip pat pastebėjo, kad grupė pasikeitė nuo į „Radiohead" panašiai skambančio debiuto „Showbiz" laikų ir pradėjo kurti originalesnį, progresyvesnį roką. Buvo ir kitokių nuomonių: „Pitchfork Media" ir panašūs tinklalapiai teigė, kad „Muse" vis dar 'plagijuoja Radiohead' ir įvertino albumą 4,2/10.

Dainų sąrašas
-------------

Visas dainas sukūrė Matthew Bellamy, Dominic Howard ir Chris Wolstenholme.

1. „Take a Bow" – 4:35
2. „Starlight" – 3:59
3. „Supermassive Black Hole" – 3:29
4. „Map of the Problematique" – 4:18
5. „Soldier’s Poem" – 2:03
6. „Invincible" – 5:00
7. „Assassin" – 3:31
8. „Exo-Politics" – 3:53
9. „City of Delusion" – 4:48
10. „Hoodoo" – 3:43
11. „Knights of Cydonia" – 6:06
12. „Glorious" (papildomas takelis) – 4:38
	* *Iš pradžių įsigyti buvo galima tik su Japoniška ir iTunes išankstine albumo versija. Vėliau ši daina buvo įtraukta į antrą kartą per iTunes išleistą albumą. Jis parduodamas su skaitmeniniu bukletu, kuris irgi yra unikali antro albumo leidimo dalis. Daina taip pat pasirodė Didžiojoje Britanijoje kaip Invincible singlo b – side.*

#### US limited edition DVD

* Absolution turo įrašo DVD

#### Japanese limited DVD

* Summer Sonic filmuota medžiaga
* Reading Festival 2006 filmuota medžiaga
* „Supermassive Black Hole" (muzikinis klipas)
* „Starlight" (muzikinis klipas)
* „Knights of Cydonia" (muzikinis klipas)
* Supermassive Black Hole muzikinio klipo kūrimas

#### Asian Tour edition bonus DVD

* „Supermassive Black Hole" (muzikinis klipas)
* „Starlight" (muzikinis klipas)
* „Knights of Cydonia" (muzikinis klipas)
* „Supermassive Black Hole" (koncerto įrašas iš Paryžiaus)
* „Starlight" (koncerto įrašas iš MTV apdovanojimų Kopenhagoje)
* „Knights of Cydonia" (koncerto įrašas iš Londono)

Pozicijos
---------

| Šalis | Pozicija | Klasifikacija |
| --- | --- | --- |
| Australija | 21 | Auksinis |
| Austrija | 5 |  |
| Belgija | 2 |  |
| *Billboard* 200 (JAV) | 9 | Auksinis |
| Prancūzija | 1 | Platininis |
| Italija | 2 | Platininis |
| Suomija | 12 |  |
| Nyderlandai | 2 |  |
| Naujoji Zelandija | 17 | Platininis |
| Norvegija | 5 |  |
| Portugalija | 7 |  |
| Jungtinė Kaaralystė | 1 | 2× Platininis |
|

Išnašos
-------

1. ↑  Dan Raper. „Muse - Black Holes and Revelations". PopMatters. Nuoroda tikrinta 2007-04-12.
2. ↑  „Kate Moss? We briefly met once". Popworld. Nuoroda tikrinta 2007-04-12.
3. ↑  Talia Soghomonian. „Muse - Intergalacticists Stride Our World". musicomh. Suarchyvuotas originalas 2007-05-10. Nuoroda tikrinta 2007-04-12.
4. 1 2  HMV CD Editor. „Black Holes and Revelations". HMV. Suarchyvuotas originalas 2007-09-27. Nuoroda tikrinta 2007-04-13. `{{cite web}}`: `|author=` turi bendrinį pavadinimą (pagalba)
5. ↑  Michael Hubbard. „Muse - Starlight (Warner)". musicomh. Suarchyvuotas originalas 2007-08-16. Nuoroda tikrinta 2007-04-13.
6. ↑  Ross Stewart. „Black Holes and Revelations". HMV. Suarchyvuotas originalas 2007-09-27. Nuoroda tikrinta 2007-04-13.
7. 1 2  Mike Diver. „Black Holes and Revelations". Drowned in Sound. Suarchyvuotas originalas 2007-03-09. Nuoroda tikrinta 2007-04-13.
8. 1 2 3  Neil McCormick. „Messages from Mars". Telegraph. Suarchyvuotas originalas 2007-07-09. Nuoroda tikrinta 2007-04-13.
9. 1 2 3  Jacqui Swift (2006 m. birželio 23 d.). „Muse: Close encounters". The Sun. Suarchyvuotas originalas 2007-02-17. Nuoroda tikrinta 2006-10-23. `{{cite web}}`: Patikrinkite date reikšmes: `|date=` (pagalba)
10. ↑  James Hurley. „Interview - Muse". MSN. Suarchyvuotas originalas 2007-11-09. Nuoroda tikrinta 2007-04-16.
11. 1 2  Michael Schmitt. „Muse - Black Holes and Revelations". music emissions. Suarchyvuotas originalas 2007-02-12. Nuoroda tikrinta 2007-04-16.
12. ↑  Mitchell, Ben (2006 m. rugsėjo mėn.). „The Q Interview". *Q* (242): 56–60.
13. ↑  Mo. „Muse - Black Holes and Revelations". Pixelsurgeon. Suarchyvuotas originalas 2006-10-18. Nuoroda tikrinta 2006-07-28. `{{cite web}}`: `|author=` turi bendrinį pavadinimą (pagalba); Cite has empty unknown parameter: `|4=` (pagalba); Išorinė nuoroda parametre ``|author=`` (pagalba)CS1 priežiūra: numeric names: authors list (link)
14. ↑  „Black Holes and Revelations". *Q* (241): 106. 2006 m. rugpjūčio mėn.
15. ↑  Andrew Perry. „Muse, Black Holes and Revelations". Observer. Nuoroda tikrinta 2007-04-18. `{{cite web}}`: Cite has empty unknown parameter: `|1=` (pagalba)
16. ↑  Sam Ubl. „Black Holes and Revelations". Pitchfork. Suarchyvuota iš originalo 2006-07-16. Nuoroda tikrinta 2007-04-18. `{{cite web}}`: Cite has empty unknown parameters: `|1=` ir `|5=` (pagalba)